|  |
| --- |
|  **NOTĂ DE FUNDAMENTARE****la proiectul hotărârii de Guvern privind Registrul de stat în domeniul construcțiilor** |
| **1.Denumirea autorului** |
| Proiectul hotărârii de Guvern privind Registrul de stat în domeniul construcțiilor este elaborat de către Ministerul Infrastructurii și Dezvoltării Regionale (în continuare MIDR) în comun cu Inspectoratul Național pentru Supraveghere Tehnică (în continuare – Inspectorat). |
| **2.Condițiile ce au impus elaborarea actului normativ** |
| ***Temeiul legal sau, după caz, sursa proiectului actului normativ.***Proiectul hotărârii Guvernului privind Registrul de stat în domeniul construcțiilor (în continuare RSDC), este elaborat în vederea realizării:● Acțiunea 276 „Aprobarea Regulamentului privind modul de ținere a Registrului de stat în domeniul construcțiilor” din Planul național de reglementări pentru anul 2025, aprobat prin Hotărârea Guvernului nr. 841/20124;● Acțiunea 113 din Planul de acțiuni al MIDR pentru anul 2025, aprobat prin Ordinul viceprim-ministrului, ministrul infrastructurii și dezvoltării regionale nr. 2/2025;● art. 10 alin. (2) și alin. (3) din Codul urbanismului și construcțiilor nr. 434/2023 (în continuare - Cod).● art. 22 lit. d) din Legea nr. 467/2003 cu privire la informatizare și la resursele informaționale de stat.În corespundere cu prevederile art. 76 alin. (1) din Legea nr. 467/2003 cu privire la informatizare și la resursele informaționale de stat, documentarea sistemelor și resurselor informaționale de stat este obligatorie. Subsecvent, alin. (2) lit. c) al aceluiași articol statuează că, regulamentul resursei informaționale, care trebuie să cuprindă: reglementări privind drepturile și obligațiile subiecților raporturilor juridice aferente creării și ținerii resursei informaționale;modalitatea de ținere a resursei informaționale; procedura de înregistrare, modificare, completare și radiere a datelor; procedura de interacțiune cu furnizorii de date; măsuri privind asigurarea securității resursei informaționale;este parte din documentele sistemelor și resurselor informaționale de stat obligatorii.Totodată, pct. 3 din Hotărârea Guvernului nr. 40/2025 cu privire la aprobarea Conceptului Sistemului informațional „Registrul de stat în domeniul construcțiilor” prevede expres că, „Înainte de punerea în exploatare a Sistemului informațional „Registrul de stat în domeniul construcțiilor”, MIDR, în comun cu Inspectoratul, va elabora și va prezenta Guvernului spre aprobare Regulamentul privind modul de ținere a RSDC, precum și va asigura executarea prezentei hotărâri în limitele competențelor legale.”***Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative.***Potrivit prevederilor art. 10 alin. (3) din Cod, desfășurarea activităților în domeniul urbanismului șiconstrucțiilor fără notificarea Inspectoratului în scopul înregistrării persoanelor și activităților respective în RSDC este interzisă.Înregistrarea persoanelor și activităților în domeniul urbanismului și construcțiilor în RSDC se efectuează în baza unei notificări a operatorului economic către Inspectorat, acesta fiind autoritatea administrativă responsabilă de respectarea de către factorii implicați în conceperea, proiectarea, execuția și exploatarea construcțiilor, precum și în postutilizarea acestora, a cerințelor sistemului calității în construcții, în condițiile Codului urbanismului și construcțiilor nr. 434/2023. Factorii implicați sunt investitorii, cercetătorii, proiectanții, verificatorii de proiecte, producătorii și furnizorii de materiale și produse pentru construcții, executanții, proprietarii, utilizatorii construcției, responsabilii tehnici, experții tehnici, diriginții de șantier, auditorii energetici, responsabilii pentru urmărire, personalul de specialitate din cadrul laboratoarelor de încercări în construcții, specialiștii serviciului de control intern al calității al operatorilor economici care desfășoară activități în domeniul construcțiilor, precum și autoritățile administrației publice și asociațiile profesionale de profil.Totodată, Inspectoratul este deținătorul RSDC și înregistratorul informațiilor și datelor în RSDC.Sistemului Informațional „Registrul de stat în domeniul construcțiilor” prevede înregistrarea tuturor agenților economici care desfășoară activități în domeniul construcțiilor, și anume: proiectarea, verificarea și expertizarea, execuția, reconstrucția, repararea capitală a construcțiilor, montarea, punerea în funcțiune, reutilarea tehnică a instalațiilor tehnice/sistemelor tehnologice, conservarea, desființarea postutilizarea construcțiilor, fabricarea materialelor și produselor pentru construcții.La moment, Inspectoratul nu deține un Registru prin care s-ar putea duce evidența tuturor agenților economici din domeniul construcțiilor.Mai mult, actualmente, Inspectoratul întâmpină dificultăți la identificarea agenților economici care execută anumite lucrări din domeniul construcțiilor.Considerăm că, prin implementarea RSDC, în ultima instanță Inspectoratul va avea o evidența clară a agenților economici din domeniul construcțiilor. Prin urmare, proiectul hotărârii de Guvern prin care se dispune aprobarea Regulamentului privind modul de ținere a RSDC vine cu determinarea structurii și conținutului RSDC, cu stabilirea responsabilităților și competențelor privind modul de utilizare, administrare și dezvoltare al acestuia, categoriei de date înregistrate și prelucrate, subiecților de furnizare a informațiilor, regimului juridic, interoperabilității cu alte sisteme informaționale și cu asigurarea securității informaționale, instrucțiuni privind modul de notificare și înregistrare în RSDC, stabilirii regulilor de notificare și înregistrare a persoanelor și activităților în domeniul urbanismului și construcțiilor.Rezumând cele expuse supra implementarea RSDC va contribui la:1. validarea juridică a dreptului operatorului economic de a desfășura activități în domeniul construcției;2. informarea publicului larg cu privire la situația juridică a agenților economici care desfășoară activități în domeniul construcțiilor;3. analiza riscurilor în vederea supravegherii de stat în domeniul construcțiilor, precum și pentru reflectarea măsurilor restrictive aplicate de Inspectorat în raport cu agenții economici care desfășoară activități în domeniul construcțiilor; |
| **3.Obiectivele urmărite și soluțiile propuse.** |
| ***Principalele prevederi ale proiectului și evidențierea elementelor noi.*** Proiectul HG are drept scop reglementarea privind:drepturile și obligațiile subiecților raporturilor juridice aferente creării și ținerii resursei informaționale; stabilirea structurii, funcțiilor, subiecților de furnizare a datelor și informațiilor, modalitatea de ținere a resursei informaționale; procedura de înregistrare, modificare, completare și radiere a datelor; procedura de interacțiune cu furnizorii de date; interoperabilitatea cu alte sisteme informaționale și măsuri privind asigurarea securității resursei informaționale, asigurarea ținerii resursei informaționale formată de Sistemului informațional „Registrul de stat în domeniul construcțiilor”.Instrucțiuni privind modul de notificare și înregistrare în RSDC în scopul stabilirii regulilor de notificare și înregistrare a persoanelor și activităților în domeniul urbanismului și construcțiilor.Principalele prevederi ale proiectului sunt următoarele:1. implementarea prezentei hotărâri se pune în sarcina Inspectoratului conform funcțiilor stabilite în Hotărârea Guvernului nr. 391/2023 cu privire la organizarea și funcționarea Inspectoratului Național pentru Supraveghere Tehnică.2. aprobarea Regulamentului privind modul de ținere, notificare și înregistrare în RSDC.3. aprobarea Modelului Notificării privind înregistrarea persoanelor și activității de proiectare, verificare și expertizare în Registrul de stat în domeniul construcțiilor.4. aprobarea Modelului Notificării privind înregistrarea persoanelor și activității de execuție, reconstrucție, reparație capitală a construcțiilor; montare, punere în funcțiune, reutilare tehnică a instalațiilor tehnice/sistemelor tehnologice; conservare, desființare și postutilizare a construcțiilor în Registrul de stat în domeniul construcțiilor.5. aprobarea Modelului Notificării privind înregistrarea persoanelor și activității de fabricare a materialelor și produselor pentru construcții în Registrul de stat în domeniul construcțiilor.Proiectul menționat este structurat în: Anexa nr. 1 Regulamentul privind modul de ținere a RSDC, este compusă din IX Capitole care cuprind reglementări ce stabilesc drept obiectiv funcționarea, elaborarea sarcinilor și a structurii normative de exploatare a RSDC.Capitolul I DISPOZIȚII GENERALE reglementează scopul elaborării Regulamentului privind modul de ținere a RSDC.Capitolul II se raportează la SUBIECȚII RAPORTURLOR JURIDICE ÎN DOMENIUL GESTIONĂRII RSDC, sunt indicați subiecții din domeniul creării, exploatării și al utilizării conținutului RSDC.Capitolul III DREPTURILE ȘI OBLIGAȚIILE SUBIECȚILOR ÎN DOMENIUL GESTIONĂRII RSDC este format din cinci secțiuni care descriu drepturile cu care sunt împuterniciți posesorul, deținătorul, registratorul, furnizorul, destinatarul și utilizatorul de date din RSDC și obligațiile acestora.Capitolul IV ȚINEREA RSDC conținutul acestui capitol se referă la gestionarea și menținerea RSDC.Capitolul V ÎNREGISTRAREA, MODIFICAREA, COMPLETAREA ȘI RADIEREA DATELOR ÎN RSDC prevede procesul de introducere, actualizare, modificare și gestionare a resurselor informaționale din RSDC, adăugarea de informații noi în sistem.Capitolul VI REGIMUL JURIDIC DE UTILIZARE A DATELOR DIN RSDCreglementează regimul juridic de utilizare a datelor. Accesul la date din RSDC este condiționat de rolul utilizatorului. Astfel, utilizatorul are acces tehnic la date, ceea ce presupune introducerea, modificarea și radierea datelor înregistrate de acesta. Ceilalți utilizatori au acces informațional la datele din sistem, ceea ce presupune vizualizarea datelor numai în formatul individual permis pentru fiecare utilizator în parte.Capitolul VII FURNIZAREA INFORMAȚIEI ÎN RSDC stabilește interacțiunea cu furnizorii de informații și managementul utilizatorilor în cadrul RSDC.Capitolul VIII ASIGURAREA PROTECȚIEI ȘI SECURITĂȚII INFORMAȚIEI DIN RSDC cuprinde reglementări privind asigurarea protecției și securității informației sistemului și, implicit, atât la nivel de deținător cât și la nivel de utilizator.Capitolul IX CONTROLUL ȘI RESPONSABILITATEA reglementează aspectele ce vizează controlul și responsabilitatea pentru organizarea funcționării RSDC. Astfel, RSDC este supus unui control intern și extern. Controlul intern este efectuat de posesor și deținător, iar controlul extern este efectuat anual de către autoritățile administrației publice autorizate. Responsabilitatea pentru organizarea funcționării RSDC aparține posesorului și deținătorului, în limitele competențelor acestora stabilite de cadrul normativ.Capitolul X MODUL DE NOTIFICARE ȘI ÎNREGISTRARE ÎN RSDC stabilește regulile de ținere, notificare și înregistrare, suspendare și radiere a persoanelor și activităților în domeniul urbanismului și construcțiilor în RSDC și 3 Anexe care reprezintă modelul Notificării:*Anexa nr. 1* la Regulament prevede modelul Notificării privind înregistrarea persoanelor și activității de proiectare, verificare și expertizare în Registrul de stat în domeniul construcțiilor.*Anexa nr. 2* la Regulament prevede modelul Notificării privind înregistrarea persoanelor și activității de execuție, reconstrucție, reparație capitală a construcțiilor; montare, punere în funcțiune, reutilare tehnică a instalațiilor tehnice/sistemelor tehnologice; conservare, desființare și postutilizare a construcțiilor în Registrul de stat în domeniul construcțiilor.*Anexa nr. 3* la Regulament stabilește modelul Notificării privind înregistrarea persoanelor și activității de fabricare a materialelor și produselor pentru construcții în Registrul de stat în domeniul construcțiilor.Totodată, pentru a evita confuzia între Registrul de stat în domeniul construcțiilor (RSDC) și Registrul de stat al construcțiilor (RSC), se propune, în cadrul Conceptului Sistemului informațional „Registrul de stat în domeniul construcțiilor”, aprobat prin Hotărârea Guvernului nr. 40/2025, înlocuirea abrevierii RSC cu RSDC.***Opțiunile alternative analizate și motivele pentru care acestea nu au fost luate în considerare.***Opțiunea I - „A nu face nimic” constă în a nu executa atribuțiile prevăzute la art. 10 alin. (2) și alin. (3) din Cod, prin faptul că Regulamentul cu privire la Registrul, nu va fi elaborat și aprobat.În cazul în care nu se va aproba Regulamentul în cauză, nu va fi dusă o evidență clară a agenților economici din domeniul și în consecință, statul nu va putea asigura suportul necesar prin elaborarea politicilor de susținere al acestora, necunoscând care este situația în domeniu.Totodată, persoanele juridice care activează în domeniul urbanismului și construcțiilor nu vor putea obține dreptul de inițiere și desfășurare a activităților. De asemenea, nu se vor institui Registrele respective și nu se va duce evidența persoanelor și activităților de proiectare; verificare; expertizare; execuție, reconstrucție, reparație capitală a construcțiilor; montare, punere în funcțiune, reutilare tehnică a instalațiilor tehnice/sistemelor tehnologice; conservare, desființare și postutilizare a construcțiilor; fabricare a materialelor și produselor pentru construcții. Opțiunea II – „Aprobarea Regulamentului cu privire la Registrul de stat în domeniul construcțiilor”.Aprobarea proiectului prenotat va avea beneficii atât pentru autorități, cât și pentru operatorii economici. Prin includerea prevederii ce ține de necesitatea notificării în vederea înregistrării operatorilor economici în RSDC, persoanele juridice cu activități în domeniul urbanismului și construcțiilor vor obține dreptul de activitate doar prin depunerea notificării în vederea înregistrării în RSDC și a declarației cu privire la corectitudinea și veridicitatea informațiilor prezentate în cerere. Instituțiilor și persoanelor interesate li se va oferi mai multă informație despre activitatea persoanelor juridice și persoanelor atestate în domeniul urbanismului și construcțiilor. |
| **4. Analiza impactului de reglementare.** |
| ***Impact asupra sectorului public.***Crearea RSDC va facilita colaborarea între diferite părți interesate din sectorul public și sectorul privat, precum și va facilita accesul la date de interes public. RSDC oferă o bază de date centralizată care va permite autorităților să monitorizezemai eficient informații referitoare la persoanele juridice care desfășoară activități în domeniul construcțiilor.Accesul public la informațiile din RSDC poate spori transparența în domeniul construcțiilor, contribuind la responsabilizarea agenților economici și a autorităților responsabile de monitorizarea și controlul în domeniul construcțiilor.Autoritățile publice centrale de specialitate și autoritățile publice locale vor dispune de sursa informațională necesară pentru identificarea persoanelor juridice care desfășoară activități în domeniul construcțiilor.Promovarea Regulamentului în cauză nu are un impact structural și instituțional asupra sistemului administrației publice.***Impactul financiar și argumentarea costurilor estimative.***Crearea și funcționalitatea SI RSDC reprezintă o obligație prevăzută în Codul urbanismului și construcțiilor nr. 434/2023 la art. 10 alin. (2) și alin. (3), respectiv, în calitate de acțiune planificată pentru realizare a fost inclusă în Planul național de reglementări pentru anul 2025, aprobat prin Hotărârea Guvernului nr. 841/20124.La moment, costul unei zile de lucru a dezvoltatorului IT, constituie 375 euro.La nivelul de efort necesar pentru dezvoltarea Sistemului Informațional „Registrul de stat în domeniul construcțiilor” dar și componența minim funcțională a unei echipe IT (min. 4 persoane), suma va constitui 336 om/zile.Totodată, în registrul persoanelor juridice sunt înregistrate 9181 companii cu gen de activitate vizate de RSDC.În urma analizei menționate putem estima costul Sistemului Informațional „Registrul de stat în domeniul construcțiilor”, între 100 mii USD și 130 mii USD.Pentru acoperirea cheltuielilor ce țin de dezvoltarea Sistemului Informațional „Registrul de stat în domeniul construcțiilor” în prezent se poartă discuții cu potențialii donatori în vederea obținerii suportului tehnic și financiar pentru elaborarea soluției tehnice și crearea softului pentru asigurarea funcționalității Sistemului Informațional „Registrul de stat în domeniul construcțiilor”.Implementarea proiectului va implica cheltuieli de la bugetul de stat în partea ce ține de asigurarea funcționalității SI RSDC. În cadrul exercițiului CBTM pentru 2026-2028, MIDR propune includerea în proiectul Strategiei sectoriale de cheltuieli 2026-2028 la Programul 50:Servicii generale economice și comerciale; Subprogramul 5011:Securitatea industrială; Acțiunea 2. Îmbunătățirea transparenței prin elaborarea și mentenanța softurilor pentru sistemul de supraveghere video portabil „cameră de corp”, crearea Sistemului informațional „Registrul de stat a obiectelor de producție și a instalațiilor tehnice potențial periculoase”-SIA ROIPP cât și procesarea operativă a informației în scopul emiterii actelor permisive și crearea Registrului de stat în domeniul construcții-SIA RSDC.Subsidiar, înregistrarea persoanelor juridice care desfășoară activități în domeniul construcțiilor, nu implică careva cheltuieli administrative sau taxe pentru solicitanți.***Impactul asupra sectorului privat.***În mod direct RSDC nu are impact asupra sectorului privat. Cu toate acestea este demenționat că persoanele juridice care activează în domeniul construcțiilor pe de o parte vor fi mai conștiente de obligațiile lor legale și de responsabilitatea în activitățile de proiectare, verificare și expertizare; execuție, reconstrucție, reparație capitală a construcțiilor; montare, punere în funcțiune, reutilare tehnică a instalațiilor tehnice/sistemelor tehnologice; conservare, desființare și postutilizare a construcțiilor; fabricarea materialelor și produselor pentru construcții, pe de altă parte vor avea acces la informații aferente domeniului de activitate a acestora.***Impact social.***Informațiile publice oferite de RSDC va spori gradul de informare în rândul cetățenilor privind activitățile în domeniul construcțiilor.Scopul Regulamentului este stabilirea unor proceduri simplificate de realizare a proceselor administrative legate de înregistrare în Registre, în vederea obținerii dreptului de a activa în domeniul construcțiilor. ***Impactul asupra datelor cu caracter personal.***Asigurarea securității, confidențialității și integrității datelor prelucrate în cadrul SI RSDC se efectuează în conformitate cu prevederile Legii nr. 133/2011 privind protecția datelor cu caracter personal.Totodată, comunicarea, schimbul de informații și stocarea acestora se efectuează astfel încât să fie asigurată păstrarea integrității datelor și confidențialitatea informațiilor prezentate de solicitanți.***Impactul asupra echității și egalității de gen.***Nu este aplicabil.Impactul asupra echității și egalității de gen nu se analizează, implementarea Regulamentului nu are impact diferențiat asupra persoanelor în funcție de gen.***Impactul asupra mediului.***Nu este aplicabil.***Alte impacturi și informații relevante.***RSDC va permite centralizarea informațiilor furnizate de către persoanele juridice în scopul înregistrării persoanelor și activităților în domeniul construcțiilor în RSDC, facilitând accesul rapid și eficient la date relevante pentru autorități și agenți economici. De remarcat că, digitalizarea registrului va spori transparența în gestionarea informațiilor, permițând cetățenilor și persoanelor juridice să acceseze datele necesare.Totodată, implementarea RSDC va contribui la automatizarea proceselor administrative, reducând astfel birocrația și timpul necesar pentru gestionarea documentelor. |
| **5.Compactibilitatea proiectului actului normativ cu legislația UE.** |
| ***Măsuri normative necesare pentru transpunerea actelor juridice ale UE în legislația națională.***Proiectul nu presupune armonizarea legislației naționale la prevederile legislației Uniunii Europene, exceptându-se de la efectuarea expertizei de compatibilitate.***Măsuri normative care urmăresc crearea cadrului juridic intern necesar pentru implementarea legislației UE.***Nu este aplicabil. |
| **6.Avizarea și consultarea publică a proiectului actului normativ.**  |
|  În scopul respectării prevederilor Legii nr. 100/2017 cu privire la actele normative și Legii nr. 239/2008 privind transparența în procesul decizional, anunțul privind inițierea elaborării proiectului de hotărâre a fost plasat pe pagina web oficială a MIDR: [https://particip.gov.md/ro/document/stages/\*/13758](https://particip.gov.md/ro/document/stages/%2A/13758) Proiectul hotărârii de Guvern privind Registrul de stat din domeniul construcțiilor, a fost supus consultării prealabilă cu Agenția de Guvernare Electronică, Ministerul Dezvoltării Economice și Digitalizării și Inspectoratul Național pentru Supraveghere Tehnică, obiecțiile și recomandările au fost luate în considerare pentru definitivarea acestuia.Proiectul hotărârii de Guvern a fost plasat spre consultare publică pe pagina web oficială a MIDR și pe portalul guvernamental [www.particip.gov.md](http://www.particip.gov.md): [https://particip.gov.md/ro/document/stages/\*/13758](https://particip.gov.md/ro/document/stages/%2A/13758) Proiectul a fost avizat cu: Ministerul Dezvoltării Economice și Digitalizării, Ministerul Energiei, Ministerul Mediului, Ministerul Finanțelor, Ministerul Afacerilor Interne, Ministerul Muncii și Protecției Sociale, Agenția de Guvernare Electronică, I.P. Serviciul Tehnologia Informației și Securitate Cibernetică și Centrul Național pentru Protecția Datelor cu Caracter Personal. Obiecțiile și propunerile primite de la instituțiile enumerate, au fost introduse în sinteză. |
| **7.Concluziile expertizelor.** |
| Proiectul a fost supus expertizei anticorupție de către Centrul Național Anticorupție, precum și expertizei juridice de către Ministerul Justiției, în conformitate cu art. 34, 36 și 37 din Legea nr. 100/2017 cu privire la actele normative. Obiecțiile și propunerile primite au fost introduse în sinteză iar proiectul reexaminat prin prisma acestora.Astfel, în proiect au fost revizuite procedurile de exercitare a unor atribuții/drepturi/obligații ale subiecților responsabili de implementarea normelor proiectului.Totodată, s-a determinat și reglementat statutul juridic al proprietarului Registrului și al utilizatorilor datelor din Registru.A fost revizuită procedura de revocare/suspendare a dreptului de acces la Registru șistabilită acțiunea ce urmează a fi întreprinsă la identificarea unor date falsificate ale persoanei juridice înregistrate în Registru, precum și la procedura de Registru.Conținutul proiectului a fost definitivat conform prevederilor art. 54 din Legea nr. 100/2017, potrivit căruia, textul punctelor trebuie să aibă un caracter dispozitiv, să prezinte norma instituită fără explicații sau justificări. Verbele utilizate în text expuse la timpul prezent, forma afirmativă, pentru a se accentua caracterul imperativ al dispoziției respective.Totodată, conținutul proiectului a fost revizuit conform art. 4 și art. 19 alin. (3) din Legea nr. 71/2007 cu privire la registre, care statuează că, registrul se ține în limba română, însă poate fi tradus în altă limbă.Sub aspect conceptual, în legătură cu faptul că proiectul Instrucțiunii privind modul de notificare și înregistrare în Registrul de stat în domeniul construcțiilor nu are temei legal de adoptare ca un act separat, conținutul acesteia a fost încorporat în textul Regulamentului privind modul de ținere a Registrului de stat în domeniul construcțiilor. |
| **8. Modul de încorporare a actului în cadrul normativ existent.** |
| Adoptarea prezentului proiect de hotărâre nu necesită elaborarea sau modificarea unoralte acte normative. |
| **9. Măsurile necesare pentru implementarea prevederilor proiectului actului normativ.** |
| Măsurile necesare dezvoltării Sistemului Informațional „Registrul de stat în domeniul construcțiilor” se vor realiza de către Inspectoratul Național pentru Supraveghere Tehnică.  |

**Secretar general Angela ȚURCANU**